Mikyla Laurens (4 years)
Mikyla slaap deur. Na 4 jaar...
Om eerlik te wees, ons het die 'sleep training' letterlik vir die eerste week moes doen MAAR die groot groot sondebok was die bottels...
Ek het die Maandag nadat ons Marlene gesien het haar by die kleuterskool gaan optel met 'n groot gejuig. Vir haar gese sy is mos nou so groot en ek dink ons moet die bottels gaan weggooi in ruil vir 'n persentjie?
Sy het baie braaf ingestem en ons is direk Toys R Us toe. Sy het self die bottels in die asblik gegooi... 'n Barbie gaan kies asook 'n sleep tassie... my hart wou breek maar ek het op my tande gebyt.
Ons het vir Gerhard (my man) gebel en sy het oor die foon vertel hoe groot sy is en sy sal haar Barbie vir hom wys as hy by die huis is. Ook so gemaak en toe begin die afwagting.
Die eerste aand was maklik, sy het gaan slaap met die Barbie, in die nag geroep sonder om wakker te word en heel maklik wakker geword.
Dinsdag was die moeilikste, gehuil vir haar bottel en ons het net verduidelik sy het mos self weggegooi, ens, ens, en die hele sleep training roetine gevolg.
Elke aand was makliker en teen die einde van die week was sy 'n nuwe kind. Sy droom beslis nog in die nag, ek maak haar maar net toe sonder om haar wakker te maak en maak boetie se deur toe met die monitor.
Dit het beslis gewerk en ons is baie dankbaar.